CD Eldense

**CD Eldense** arba **Eldense** – Ispanijos futbolo klubas iš Eldos miesto, Valensijos regione.

## Istorija
Klubas įkurtas 1921 m., ilgą žaidė žemesniuose divizionuose. 1956–1957 m. sezone debiutavo Segunda División, užėmė 16 vietą ir vos išvengė iškritimo. Šioje pakopoje rungtyniavo trejus metus, o vėliau sekė kritimas į žemesnes pakopas.

### Įtarimai dėl rungtynių pardavinėjimo
2017 m. balandžio 4 d. Ispanijos valdžios institucijos suėmė „Eldense“ trenerį Filippo Vito di Pierro ir generalinį direktorių Nobile Capuani dėl kaltinimų korupcija. Sulaikymai įvyko po to, kai klubo prezidentas David Aguilar pasiskundė dėl varžybų baigties po pralaimėjimo „Barcelona B“ komandai 0:12, o „Eldense“ žaidėjas Cheikh Saad tvirtino, kaip Aguilar ginčijosi su di Pierro rungtynių metu ir pavadino pastarąjį „niekšu“.

„Eldense“ laikinai sustabdė sportinę veiklą, nutraukė sutartį su Italijos investicijų grupe, atstovaujama Capuani. Paleido 12 žaidėjų, o penki žmonės buvo areštuoti dėl minėtų įvykių.

### Pastarieji metai
„Eldense“ klubas ketverius metus praleido Tercera División. Dėl Ispanijos futbolo lygos sistemos restruktūrizavimo buvo perkeltas į naują ketvirto lygio Segunda División RFEF (2020–2021 m. sezone). 

2022–2023 m. sezone „Eldense“ užsitikrino perkėlimą į Segunda División ir grįžo į antrąją lygą po 59 metų pertraukos.

2024–2025 m. sezone Antrame divizione tarp dvidešimt dviejų komandų liko devynioliktoje vietoje ir iškrito į žemesnį divizioną.

## Stadionas
Nuevo Pepico Amat arba Savivaldybės stadionas – klubo namų stadionas, talpinantis 4 036 žiūrovus.

2011 m. Eldos miesto taryba pradėjo naujo stadiono statybas 300 metrų nuo Estadio Municipal Pepico Amat. Naujojo stadiono kaina siekė 4,5 mln. eurų ir buvo pavadintas „Nuevo Pepico Amat“.

CD Eldense žaidė paskutines rungtynes „senajame“ Pepico Amat 2012 m. rugpjūčio 29 d. prieš Orihuela CF. Šios rungtynės baigėsi nulinėmis lygiosiomis.

Naujasis stadionas buvo atidarytas 2012 m. rugsėjo 30 d., kai Tercera División rungtynėse „Eldense“ susitiko su CF Borriol, o vienintelį įvartį pelnė Cristia Algaba, o José Arastey auklėtiniai laimėjo rezultatu 1:0.

Iš pradžių stadiono danga buvo sintetinė; įvertintas kaip 2 žvaigždučių UEFA stadionas. 2021 m. rugpjūčio mėn. stadiono danga pakeista į natūralią žolę.

Stadionas pavadintas futbolininko, trenerio Pepico Amat (, 1917–2004) garbei. Eldos mieste gimęs Pepikas Amatas kitados atstovavo RCD Espanyol (La Liga), taip pat žaidė ir treniravo „Eldense“.

## Pasiekimai
**Tercera División**: 1955–1956, 1961–1962, 1965–1966, 1966–1967, 1978–1979, 1982–1983, 1983–1984, 1984–1985, 1985–1986, 1991–1992, 1997–1998, 2013–2014 m.

## Sezonai

|}

## Apranga
; Sportinės aprangos pokyčiai.
* Namuose žaidžia raudona mėlyna apranga. 

## Sudėtis
Atnaujinta: 2023 m. rugpjūčio 2 d.

## Treneriai
*  Fernando Estévez.

## Garsesni žaidėjai
; Sąraše daugiau nei šimtą lygos rungtynių sužaidę, bei rinktinėms atstovavę žaidėjai
* Roberto Orellana
* Francisco Alba
* Boni Amat
* Pepico Amat
* José Castroverde
* Coca
* Foncho
* Francisco Grande
* Gregorio López Miró
* Peque
* José Luis Ramírez
* Manuel Santiago
* Alfonso Silos
* Juan Villena
* Diego Bardanca
* *[[Edenilson Bergonsi]]* (*)

## Išnašos

## Nuorodos
* Officiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive